Teollisuuden Palkansaajat TP

Teollisuuden palkansaajat TP ry on jäsenliittojensa tutkimus-, yhteistyö- ja vaikuttamisjärjestö. TP:ssa on 15 ammattiliittoa kaikista kolmesta palkansaajien keskusjärjestöstä. TP:n liittojen edustamilla aloilla työskentelee noin 400 000 palkansaajaa. TP:n pääsihteerinä toimii PhD Merja Jutila Roon ja puheenjohtajana kaudella 2025–2026 Suomen Elintarviketyöläisten Liitto SEL ry:n puheenjohtaja Veli-Matti Kuntonen.

TP:n tutkimustoiminnan keskiössä on julkaisusarja Edistys, joka esittää konkreettisia ratkaisuehdotuksia poliittisen päätöksenteon tueksi erityisesti teknologiseen kehitykseen, teollisuuteen ja osaamiseen liittyvissä kysymyksissä.

 TP:n jäsenliitot 
JäsenliittoKeskusjärjestöAmmattiliitto ProSTTKAuto- ja Kuljetusalan Työntekijäliitto AKT rySAKIlmailualan unioni IAU rySAKInsinööriliittoAkavaMeijerialan Ammattilaiset MVLSTTKPaperiliittoSAKRautatiealan UnioniSAKSuomen EkonomitAkavaSuomen Elintarviketyöläisten Liitto SELSAKSuomen KonepäällystöliittoSTTKSuomen Merimies-Unioni SMU rySAKSähköliittoSAKTekniikan akateemiset TEKAkavaTeollisuusliittoSAKToimihenkilöliitto ERTO rySTTK

 Johto 
PuheenjohtajaLiitto/keskusjärjestöToimikausiPertti PorokariInsinööriliitto/Akava2011–2012Riku AaltoMetallityöväenliitto/SAK2013–2014Jorma MalinenAmmattiliitto Pro/STTK2015–2016Pertti PorokariInsinööriliitto/Akava2017Samu SaloInsinööriliitto/Akava 2018Petri VanhalaPaperiliitto/SAK2019–2020Juri AaltonenToimihenkilöliitto ERTO/STTK 2021–2022Jari JokinenTekniikan akateemiset TEK/Akava2023–2024Veli-Matti KuntonenSuomen Elintarviketyöläisten Liitto SEL/SAK2025–2026
Teollisuuden Palkansaajat TP ry:n toimintaa johtaa hallitus, jonka puheenjohtajuus kiertää kahden vuoden välein eri keskusjärjestöistä olevien liittopuheenjohtajien kesken. Nykyistä pääsihteeriä Merja Jutila Roonia (7/2019–) edelsi pääsihteerit Matti Hirvola (1/2017–7/2019), Ismo Kokko (1/2016–12/2016) ja Markku Laine (2/2014–12/2015) sekä elinkeino- ja edunvalvonta-asiamies Jouko Ahonen (5/2011–1/2014).

 Edistys-julkaisusarja 
Edistys on Teollisuuden Palkansaajat TP ry:n julkaisusarja, joka visioi tulevaisuutta, tuottaa uusia näkökulmia yhteiskunnalliseen keskusteluun ja esittää konkreettisia ratkaisuehdotuksia poliittisen päätöksenteon tueksi. Julkaisusarjan jatkuvia teemoja ovat työn ja työelämän murros, koulutus ja osaaminen, teknologinen kehitys ja innovaatiovetoinen kasvu sekä teollisuuden kilpailukyky. Edistys-julkaisusarjassa on julkaistu vaihtuvin teemoin raportteja, analyysejä ja katsauksia suomalaisista työmarkkinoista ja työelämästä.

Aiheesta muualla
 Edistys-julkaisusarja Teollisuuden Palkansaajien verkkosivuilla

Luokka:Suomalaiset työmarkkinajärjestöt
Luokka:Ajatushautomot